

### REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

 tel. 042 770 411, fax 042 770 419

 email : lepoglava@lepoglava.hr

Gradonačelnik

Klasa: 351-09/24-01/1

Urbroj: 2186-9-01-24-1

Lepoglava, 20.03.2024. godine

Temeljem odredbe članka 10. stavka 2. i 12. stavka 2. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22) i članka 38. Statuta Grada Lepoglave („Službeni vjesnik Varaždinske županije“ broj 64/20 i 18/21), gradonačelnik Grada Lepoglave podnosi

**I Z V J E Š Ć E**

**o primjeni agrotehničkih mjera na području grada Lepoglave u 2023. godini**

Gradsko vijeće Grada Lepoglave je na 9. sjednici održanoj dana 29. prosinca 2009. godine donijelo Odluku o agrotehničkim mjerama te uređivanju i održavanju poljoprivrednih rudina („Službeni vjesnik Varaždinske županije“ broj 56/09) te na 22. sjednici održanoj dana 17. ožujka 2016. godine Odluku o izmjenama i dopunama Odluke o agrotehničkim mjerama te uređivanju i održavanju poljoprivrednih rudina („Službeni vjesnik Varaždinske županije“ broj 10/16), dalje u tekstu: Odluka o agrotehničkim mjerama.

Odredbama Odluke o agrotehničkim mjerama propisane su agrotehničke mjere propuštanjem kojih bi se nanijela šteta i onemogućila ili smanjila poljoprivredna proizvodnja te mjera za uređivanje i održavanje poljoprivrednih rudina, time da se navedenim agrotehničkim mjerama smatra zaštita tla od erozije, zabrana odnosno obveza uzgoja pojedinih vrsta bilja na određenom području, sprječavanje zakorovljenosti, posebno suzbijanje ambrozije i drugih alergenih biljaka, suzbijanje biljnih bolesti i štetočina i korištenje i uništavanje biljnih otpadaka.

Poljoprivredno zemljište u vlasništvu države većim dijelom koristi Kaznionica u Lepoglavi.

Uslijed prirodnih nepogoda na području grada Lepoglave kao posljedica velikih kiša tijekom svibnja 2023. godine, proglašene su dvije prirodne nepogode za Grad Lepoglavu, od poplave i klizanja, tečenja, odronjavanja i prevrtanja zemljišta te je došlo do značajnih oštećenja na poljoprivrednim zemljištima i poljoprivrednim prinosima, kao i oštećenja nerazvrstanih cesta, te daljnje pogoršanje nesaniranih klizišta na području Grada Lepoglave.

Na obje prirodne nepogode ukupno su zaprimljene i u Registar šteta unijete 54 prijave sa prijavljenom štetom u iznosu od 2.778.186,80 EURA.

Prirodne nepogode su uzrokovale povećane troškove za održavanje komunalne infrastrukture, kao i troškove sanacije odrona zemljišta (klizišta) na nerazvrstanim cestama iz prijašnjih godina.

Tijekom 2023. godine iz Proračuna grada Lepoglave izdvojen je iznos od 333.215,50 EURA, time da su sredstva utrošena na izvršenje radova na sanaciji odrona i na uslugu nadzora nad izvođenjem radova.

Komunalno redarstvo Grada Lepoglava je tijekom 2023. godine dostavilo 114 Naloga za uređenje vlasničko-korisničkih čestica, 2 Opomene i jedan zahtjev poljoprivrednoj inspekciji pretežito zbog neodržavanja poljoprivrednog zemljišta (vinograda, livada, oranica) posebice, obraštanje poljoprivrednog zemljišta višegodišnjim raslinjem i korova ambrozije, te sprječavanje širenja korova na susjedno obradivo i putno zemljište, i održavanje međa. U navedenom razdoblju  komunalno redarstvo je usmeno upozorilo 7 vlasnika-posjednika na obvezu provođenja agrotehničkih mjera na poljoprivrednim površinama posebice vlasnike parcela zarasle u korov ambroziju. Napominje se da i dalje postoji problem oko provedbe agrotehničkih mjera zbog nesređenosti katastarskih mapa (imovinsko-pravnih odnosa), zbog konfiguracije terena i pojave klizišta na brdskim površinama, provođenja sudskih sporova, dostave pismena vlasnicima-posjednicima, te vlasnicima starije životne dobi, posebice ljudi koji su preko socijale smješteni u domovima. U proteklom razdoblju zatraženo je  33 Rješenja o nasljeđivanju zbog utvrđivanja vlasnika spornih parcela.

Informiranje vlasnika-posjednika poljoprivrednog zemljišta Grad Lepoglava tijekom 2023. godine u više navrata vršio je informiranje putem medija, oglasnih ploča, web stranicama gradskog lista o načinu i obvezi redovitog održavanja poljoprivrednog zemljišta, načinu sprječavanja oštećivanja i uzrupacije putnog zemljišta u zaštitnom pojasu, a posebno o uklanjanju korova AMBROZIJE pogotovo tokom cvatnje, te o posljedicama zbog ne poduzimanja mjera sprječavanje zakorovljenosti.

Područje Grada Lepoglave je velikim dijelom pokriveno šumom i zelenim obradivim površinama, a neke od obradivih poljoprivrednih površina su zapuštene duže vrijeme. Grad Lepoglava nastoji proaktivnim djelovanjem i aktivnim mjerama potaknuti vlasnike, odnosno ovlaštenike poljoprivrednog zemljišta na njihovo redovito obrađivanje te sprječavanje njihove zakorovljenosti.

Ovo Izvješće uputiti će se na znanje Gradskom vijeću Grada Lepoglave i objaviti u Službenom vjesniku Varaždinske županije te dostaviti Ministarstvu poljoprivrede i Hrvatskoj agenciji za poljoprivredu i hranu.

 **GRADONAČELNIK**

Marijan Škvarić, dipl.ing.